b'\n_START_ARTICLE_\nFreddy protiv Jasona\n_START_SECTION_\nRadnja\n_START_PARAGRAPH_\nFreddy Krueger (Robert Englund) je zato\xc4\x8den u paklu i odandje se ne mo\xc5\xbee izvu\xc4\x87i sve dok se netko ne sjeti njega ili njegovih zlo\xc4\x8dina. Upravo iz toga razloga, on pozove Jasona Voorheesa (Ken Kirzinger) koji se mo\xc5\xbee manifestirati i kretati po stvarnom svijetu. Preru\xc5\xa1en u Jasonovu majku (Pamelu Voorhees, jedinu osobu koju \xc4\x87e Jason poslu\xc5\xa1ati, a nikada ubiti), Freddy uvjerava Jasona da ubija tinejd\xc5\xbeere koji \xc5\xbeive u Ulici Brijestova, kako bi na taj na\xc4\x8din natjerao stanovnike Springwooda u Ohiju da pomisle kako se Freddy vratio._NEWLINE_Nedugo potom, Jason \xc4\x8dini nekoliko ubojstava za koja svi krive Freddya. Me\xc4\x91utim, malena skupina mladi\xc4\x87a i djevojaka sa\xc4\x8dinjena od Lori Campbell (Monica Keena), njenog de\xc4\x8dka Willa Rollinsa (Jason Ritter), Kiae (Kelly Rowland), Charliea Lindermana (Chris Marquette) i zamjenika \xc5\xa1erifa (Lochlyn Munro) zapa\xc5\xbea kako ta ubojstva nije u\xc4\x8dinio Freddy. Ipak njihovo otkri\xc4\x87e je do\xc5\xa1lo prekasno, jer je strah stanovnika u\xc4\x8dinio Freddya dovoljno jakim da se vrati iz pakla. Skupina, potom, odlazi u ustanovu za psihi\xc4\x8dki poreme\xc4\x87ene bolesnike zvanu "Weston Hillls Asylum", mjesta gdje je Will Rollins bio poslan, kako bi prona\xc5\xa1li lijek Hypnocil koji bi ih dr\xc5\xbeao budnima a time i onemogu\xc4\x87io Freddya da ih ubije. Za vrijeme njihovog posjeta doti\xc4\x8dnoj ustanovi, policajac Stubbs pogiba na na\xc4\x8din da ga Jason baca na nekakve pokvarene kontrolne plo\xc4\x8de, pri \xc4\x8demu biva ubijen strujom. Freeburg, njihov prijatelj koji voli marihuanu, \xc4\x8dini ono \xc5\xa1to najvi\xc5\xa1e voli i pri tom biva opsjednut od strane Freddya, koji potom koristi njegovo tijelo kako bi bacio sav Hypnocil u kanalizaciju, te uzima dvije injekcije sa sredstvom za omamljivanje i zabija ih Jasonu u vrat kako bi ga na taj na\xc4\x8din uspavao a samim tim i omogu\xc4\x87io Freddyu da ga ubije u snu. U tom trenutku Jason ubija Freeburga._NEWLINE_Skupina, potom, odnosi Jasona nazad do "Camp Crystal Lakea" kako bi mu na taj na\xc4\x8din dali doma\xc4\x87u prednost u sukobu sa Freddyem. Lori se dobrovoljno javlja da ju se uspava tako\xc4\x91er, ne bi li na taj na\xc4\x8din izvukli Freddya iz njenog sna i dali Jasonu priliku da se bori s njim. Za vrijeme njenog sna, ona se pojavljuje u Jasonovoj no\xc4\x87noj mori, mori u kojoj se Jason utapa i upravo ondje ona poku\xc5\xa1ava spasiti Jasona, no u trenutku njenog poku\xc5\xa1aja spa\xc5\xa1avanja, Freddy ga zaranja ispod razine vode. Kia \xc5\xbeeli na Jasonu izvesti tehnike za o\xc5\xbeivljavanje, no u trenutku kada ona po\xc4\x8dinje izvoditi prethodno spomenute tehnike, istovremeno se Jason budi i kombi do\xc5\xbeivljava prometnu nesre\xc4\x87u blizu ulaza na "Camp Crystal Lake". U\xc5\xbeurbanim tempom, ostatak pre\xc5\xbeivjelih odvla\xc4\x8de Lori u kolibu, u kojoj je poku\xc5\xa1avaju probuditi. U me\xc4\x91uvremenu, Lori se nalazi u snu u kojem ju Freddy odvodi ispred njene ku\xc4\x87e, u vrijeme smrti njene majke. Upravo ondje se otkriva kako je Freddy ubio njenu majku. Ubrzo nakon prethodno spomenutog saznanja, Freddy ju dovodi u zamku, nakon \xc4\x8dega ju ogrebe i poku\xc5\xa1ava silovati. Istovremeno, u stvarnom svijetu, Jason u kolibi pronalazi skupinu pre\xc5\xbeivjelih, nakon \xc4\x8dega ru\xc5\xa1i uljanu lampu, koja izaziva vatru u kolibi, i nabija Lindermana na \xc5\xa1ipku. U me\xc4\x91uvremenu, vatra budi Lori iz njenog sna, \xc5\xa1to ona koristi za dovo\xc4\x91enje Freddya u stvarni svijet, u kojem se mora suo\xc4\x8diti sa Jasonom._NEWLINE_Nakon prethodno navedenog, slijedi krvava borba izme\xc4\x91u Jasona i Freddya, borba u kojoj pogiba i Kia, tj. koju ubija Jason. Zavr\xc5\xa1ni dio filma se razvija tako da Lori sa benzinom polijeva spremnike sa propanom i dok na kojem se monstrumi bore, nakon \xc4\x8dega pali benzin koji potom izaziva veliku eksploziju. Nakon eksplozije se pojavljuje Freddy, koji ma\xc5\xa1e sa Jasonovom ma\xc4\x8detom na kojoj se nalazi Jasonova odrezana ruka a kojom namjerava ubiti Lori i Willa. U zadnjem trenutku, Jason iska\xc4\x8de iz vode i probada Freddy sa svojom odrezanom rukom. U tom trenutku, Lori koristi situaciju i obezglavljuje Freddy. Zadnja scena filma pokazuje Jasona kako odnosi Freddyjevu glavu izvan "Crystal Lakea". Na samom kraju, Freddy namiguje, nakon \xc4\x8dega film zavr\xc5\xa1ava sa Freddyjevim smijehom i Jasonovom sablasnom glazbom. Stoga, pobjednik ove bitke ostaje nejasan.\n_START_SECTION_\nGlazba iz filma\n_START_PARAGRAPH_\nAlbum sa glazbom iz filma je prvi izdan u SAD-u i to 12. kolovoza 2003. godine. Na slu\xc5\xbebenom albumu ve\xc4\x87inom se nalaze heavy metal glazbenici koji imaju potpisan ugovor sa izdava\xc4\x8dkom ku\xc4\x87om "Roadrunner Records". No, osim slu\xc5\xbebenog albuma sa glazbom iz filma, iza\xc5\xa1ao je jo\xc5\xa1 jedan dodatan cd sa glazbom iz tog filma, tako\xc4\x91er pod dirigentskom palicom Graemea Revella ali ova put izdan od strane Var\xc3\xa8se Sarabandea.'